rejauldu/bengali-wikipedia huggingface dataset:
সাবঅ্যারাকনয়েড রক্তক্ষরণ () বা এসএএইচ হচ্ছে মস্তিষ্কের সাবঅ্যারাকনয়েড অংশে সৃষ্ট রক্তক্ষরণ। মস্তিষ্ক ঘিরে থাকা মেনিনজেস আবরণীর সাবঅ্যারাকনয়েড ঝিল্লী ও পিয়া ম্যাটারের মধ্যবর্তী অংশকে সাবঅ্যারাকনয়েড অংশ বলা হয়। এ ধরনের রক্তক্ষরণের প্রাথমিক লক্ষণের মধ্যে রয়েছে হঠাৎ করে সৃষ্ট তীব্র মাথাব্যথা, বমি হওয়া, চেতনার মাত্রা হ্রাস পাওয়া, জ্বর, এবং কিছু ক্ষেত্রে খিঁচুনি। ঘাড় শক্ত হয়ে যাওয়া বা ঘাড়ে ব্যথা হওয়াও তুলামূলকভাবে সাধারণ একটি লক্ষণ। আক্রান্ত রোগীদের চার ভাগের এক ভাগের ক্ষেত্রে বড়ো ধরনের রক্তক্ষরণের এক মাসের মধ্যে লক্ষণ নিশ্চিতকারী তুলনামূলকভাবে ছোট ধরনের রক্তক্ষরণ হতে দেখা যায়।  মাথার জখমের ফলে বা স্বতঃস্ফূর্তভাবে সাবঅ্যারাকনয়েড রক্তক্ষরণের সৃষ্টি হতে পারে যা সাধারণত ফেটে যাওয়া সেরিব্রাল অ্যানিউরিজমের কারণে হয়। স্বতঃস্ফূর্তভাবে সৃষ্ট রক্তক্ষরণের ঝুঁকির কারণের মধ্যে রয়েছে উচ্চ রক্তচাপ, ধূমপান, পারিবারিক ইতিহাস, মদ্যাসক্তি, এবং কোকেইন আসক্তি। সাধারণত প্রাথমিক লক্ষণ দেখার ছয় ঘণ্টার মধ্যে মাথার সিটি স্ক্যান করার মাধ্যমে রোগ নির্ণয় করা সম্ভব। মাঝে-মধ্যে রোগ নির্ণয়ের জন্য লাম্বার পাংচারের আশ্রয় নেওয়ারও প্রয়োজন পড়তে পারে। নিশ্চিত হওয়ার পর রক্তক্ষরণ সৃষ্টির কারণ নির্ণয়ের উদ্দেশ্যে সাধারণত অন্যান্য আরও কিছু পরীক্ষা-নিরীক্ষা করা হয়।  রোগনির্ণয় করার পর দ্রুততার সাথে নিউরোসার্জারি বা তেজষ্ক্রিয়ভাবে পরিচালিত হস্তক্ষেপমূলক অস্ত্রোপচার করার মাধ্যমে চিকিৎসা শুরু হয়। শল্যচিকিৎসার মাধ্যমে সৃষ্ট ক্ষতি নিরসনের আগ পর্যন্ত রক্তচাপ নিয়ন্ত্রণের জন্য ল্যাবেটেলোল ধরনের ওষুধ প্রয়োগ করা যায়। রোগীর দেহের তাপমাত্রা বেশি থাকলে জ্বর নিয়ন্ত্রণের চেষ্টাও করা উচিত। ভ্যাসোস্পাজম দূর করতে নাইমোডিপাইন নামক ক্যালসিয়াম চ্যানেল ব্লকার প্রায়শ-ই ব্যবহার করা হয়। পরবর্তী সময়ে খিঁচুনি রোধে নিয়মিত ওষুধ গ্রহণে কার্যকর ফলাফল পাওয়ার পরিষ্কার নিশ্চয়তা নেই। অ্যানিউরিজমের কারণে সৃষ্ট সাবঅ্যারাকনয়েড রক্তক্ষরণে আক্রান্তদের প্রায় অর্ধেক আক্রান্ত হওয়ার ৩০ দিনের মধ্যেই মারা যান এবং বেঁচে থাকা রোগীদের এক-তৃতীয়াংশ পরবর্তীতে নানাবিধ জটিলতার মধ্যে জীবনযাপন করেন। আক্রান্ত রোগীদের শতকরা ১০–১৫ ভাগ হাসপাতালে পৌঁছানোর আগেই মৃত্যুবরণ করেন।  প্রতি বছর গড়ে দশ হাজার জনে এক জন স্বতঃস্ফূর্তভাবে সৃষ্ট সাবঅ্যারাকনয়েড রক্তক্ষরণের স্বীকার হন। পুরুষের তুলনায় নারীরাই এতে বেশি আক্রান্ত হন। যদিও বয়স বাড়ার সাথে সাথে এর ঝুঁকিও বাড়তে থাকে, তারপরেও ৫০% ক্ষেত্রে আক্রান্ত রোগীর বয়স ৫৫ বছরের নিচে। এটি এক ধরনের স্ট্রোক এবং সব ধরনের স্ট্রোকের মধ্যে এর পরিমাণ প্রায় ৫%। অ্যানিউরিজমের প্রতিকারের জন্য শল্যচিকিৎসা শুরু হয়েছিলো ১৯৩০-এর দশকে। তবে ১৯৯০-এর দশক থেকে অনেক ধরনের অ্যানিউরিজম এন্ডোভাসকুলার কয়েলিং পদ্ধতিতে নিরাময় করা হয় যা সাধারণ নিউরোসার্জারির চেয়ে তুলনামূলকাবে অনেক কম ঝামেলাপূর্ণ, আগ্রাসী, ও নিরাপদ একটি পদ্ধতি। এ পদ্ধতিতে শরীরের বড় কোনো রক্তবাহিকার মাধ্যমে অ্যানিউরিজমে আক্রান্ত স্থানে পৌঁছানো সম্ভব হয়।   তথ্যসূত্র    বহিঃসংযোগ   বিষয়শ্রেণী:নিউরোট্রমা বিষয়শ্রেণী:স্নায়ু শল্যচিকিৎসা বিষয়শ্রেণী:নিবিড় পরিচর্যা চিকিৎসাবিজ্ঞান বিষয়শ্রেণী:খিঁচুনি সৃষ্টিকারী ব্যাধি বিষয়শ্রেণী:সেরিব্রোভাসকুলার রোগ বিষয়শ্রেণী:কেন্দ্রীয় স্নায়ুতন্ত্রের ব্যাধি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  --জয়ন্ত (আলাপ - অবদান) ১৯:২০, ২৯ সেপ্টেম্বর ২০১৮ (ইউটিসি) তেওতিওয়াকান   – (অপসারণের প্রস্তাবনা দেখুনলগ দেখুন) () আড়ষ্ট অনুবাদ ও ভুল শব্দ এবং বাক্যে গঠিত নিবন্ধ। দীর্ঘ সময় যাবত্ সম্পাদনাহীনভাবে পড়ে আছে। তথ্যসূত্রহীন এবং উইকিপিডিয়ার গঠন শৈলীও অনুপস্থিত। মুছে ফেলাই তাই অধিক যৌক্তিক। Ashiq Shawon (আলাপ) ১৮:১৪, ২৮ সেপ্টেম্বর ২০১৮ (ইউটিসি)  - ভাষাশৈলী বিশ্বকোষীয় মানদণ্ডে অনুত্তীর্ণ একেবারেই। - অংকন  (আলাপ) ০৬:৫৩, ২৯ সেপ্টেম্বর ২০১৮ (ইউটিসি)  নিবন্ধটি মুছে ফেলা হোক কারণ যিনি লিখেছেন তিনি ঠিকমত লিখতে পারেননি। Fayaz Rahman (আলাপ) ০৭:৫২, ২৯ সেপ্টেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
জয়-লায়ন সিনেমাস, বা সাধারণভাবে লায়ন সিনেমা হলো বাংলাদেশের ঢাকা জেলায় অবস্থিত একটি মাল্টিপ্লেক্স। এটি ২০২২ সালের ঈদ-উল-ফিতরে চালু করা হয়েছিল। এটি দেশের একটি আধুনিক সিনেমা হল।   ইতিহাস    প্রতিষ্ঠা  জমিদার কিশোরীলাল রায় চৌধুরী ১৮৯৭ সালে পুরান ঢাকায় ডায়মন্ড জুবিলি থিয়েটার নামে একটি থিয়েটার নির্মাণ করেন। এই থিয়েটারে নাটক মঞ্চস্থ হতো। পরবর্তীতে চাহিদার কারণে ১৯২৭ সাল থেকে শুধুমাত্র চলচ্চিত্র প্রেক্ষাগৃহে প্রদর্শিত হতো। মির্জা আবদুল কাদের নামে এক ব্যক্তি ১৯৩০ সালে থিয়েটারটি কিনে নেন। তিনি ১৯৩২ সালে এর নাম পরিবর্তন করে লায়ন থিয়েটার রাখেন। থিয়েটারটিতে ৯৩৮ জন দর্শক চলচ্চিত্র দেখতে পারতো।   সাম্প্রতিক উন্নয়ন  সিনেমা হলটির পরবর্তী মালিক মির্জা আব্দুল খালেক ২০০৫ সালে আর্থিক ক্ষতির কারণে এটি বন্ধ করে দেন। এই সময় তিনি কেরানীগঞ্জের কদমতলী মডেল টাউনে একটি জমি কিনেছিলেন। সেখানে ২০১৪ সালে, তিনি লায়ন শপার্স ওয়ার্ল্ড নামে একটি বিপণিকেন্দ্র স্থাপন করেন। ওই বিপণিকেন্দ্রে তিনি লায়ন সিনেমাস প্রতিষ্ঠা করেন। মাল্টিপ্লেক্সটি ১ মার্চ, ২০১৮ সালে খোলার জন্য নির্ধারিত ছিল এবং তারিখটি ১৬ ডিসেম্বর, ২০১৯-এ পরিবর্তন করা হয়। এটি পরে ২০২২ সালের ঈদ-উল-ফিতরে উদ্বোধন করা হয়।   বৈশিষ্ট্য  মাল্টিপ্লেক্সের আয়তন ১৮ হাজার বর্গফুট। এখানে ২০০ আসন বিশিষ্ট ৪টি হল রয়েছে, সেইসাথে এখানে একটি ফুড কোর্ট ও একটি চলচ্চিত্র জাদুঘর রয়েছে। মাল্টিপ্লেক্সটি বিপণিকেন্দ্রের ৭ম, ৮ম ও ৯ম তলায় অবস্থিত, যেখানে মোট ৮০০ আসন রয়েছে। মাল্টিপ্লেক্স পরিচালনার জন্য কর্তৃপক্ষ জয় সিনেমাসের সাথে একটি চুক্তি করে। এর দুটি হল বিদেশী চলচ্চিত্রের জন্য সংরক্ষিত। প্রেক্ষাগৃহে একটি থ্রিডি হলও রয়েছে।   সিনেমার ধরন    বাংলাদেশী সিনেমা  বলিউডের সিনেমা  হলিউডের সিনেমা   তথ্যসূত্র   বহিঃসংযোগ    বিষয়শ্রেণী:বাংলাদেশের প্রেক্ষাগৃহ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:কেরানীগঞ্জ উপজেলা বিষয়শ্রেণী:পুরান ঢাকা বিষয়শ্রেণী:১৮৯৭-এ ব্রিটিশ ভারতে প্রতিষ্ঠিত
পুঞ্চ () পাকিস্তানের আজাদ কাশ্মীরের ১০টি জেলার মধ্যে অন্যতম একটি জেলা। ভারতের শাসিত কাশ্মীরের পুঞ্চ জেলার সীমান্তবর্তী পুঞ্চ জেলা অবস্থিত এবং ভারত ও পাকিস্তানের মধ্যে বৃহত্তর বিরোধের অংশ হিসেবে পরিচিত জেলাটি।  পুঞ্চ জেলার রাজধানী শহরের নাম হচ্ছে রাওয়ালকোট।  ইতিহাস সতেরো শতকের শেষে ১৮৩৭ খ্রিষ্টাব্দের দিকে, হাভেলি তহসিলেরে লোরানের মুসলিম রাজাদের শাসনকালে পুঞ্চ গঠিত হয়েছিল। এরপর এলাকাটি রাজা ফয়েজতলাব পাঞ্জাব সরকার শাসন করেন। ১৮৪৮ সালে জম্মু ও কাশ্মীরের মহারাজা গুলব সিং পাহাড়ী অঞ্চলের হস্তান্তরের জন্য পুঞ্চকে অন্তর্ভুক্ত করেছিলেন। এই স্থানান্তরের পূর্বে পুঞ্চকে লাহোরের জেলা হিসেবে মনে করা হত।  প্রশাসন জেলাটি প্রশাসনিকভাবে ৩টি তহসিলে বিভক্ত। আব্বাসপুর তহসিল রাওয়ালকোট তহসিল হাজিরা তহসিল   চিত্রমালা  thumb|150px|বানোজো বিশ্রাম ঘর, রাওয়ালকোট thumb|150px|আব্বাসপুর, পুঞ্চ জেলার একটি ছোট্ট শহর thumb|150px|মেহেনদলা ও পুঞ্চের অন্যান্য এলাকায় সূর্যোদয়ের দৃশ্যে thumb|150px|পুঞ্চ জেলার লক মাদারপুর ও মেহেনদলার মধ্যে ধ্বংসপ্রাপ্ত সেতু  তথ্যসূত্র  বহিঃসংযোগ  Official website of the Government of Azad Kashmir  বিষয়শ্রেণী:আজাদ কাশ্মীরের জেলা বিষয়শ্রেণী:পুঞ্চ জেলা, পাকিস্তান
সুনিতা হলেন একজন ভারতীয় অভিনেত্রী, যিনি ১৯৮৬ সাল হতে ১৯৯৬ সাল পর্যন্ত দক্ষিণ ভারতে নির্মিত চলচ্চিত্রে অভিনয়ের জন্য পরিচিত।   চলচ্চিত্রে জীবন  তিনি কোদাই মাঝাই নামক চলচ্চিত্র অভিনয়ের মাধ্যমে চলচ্চিত্র জগতে প্রবেশ করেছিলেন; যেটি ১৯৮৬ সালে মুক্তি পেয়েছিল। এটি একটি তামিল চলচ্চিত্র যেটি পরিচালনা করেছিলেন মুক্তা এস. সুন্দর এবং সুর করেছিলেন ইলাইয়ারাজা। এই চলচ্চিত্রে তিনি রজনীকান্ত, প্রসাদ এবং লক্ষ্মীর মতো অভিনয়শিল্পীদের সাথে অভিনয় করার সুযোগ পেয়েছিলেন। অতঃপর তিনি পন্মানা সেলভান নামক একটি চলচ্চিত্রে অভিনয় করেছেন, যেটি পরিচালনা করেছেন বিজয়কান্ত পি. বসু; এই চলচ্চিত্রটি ১৯৮৯ সালে মুক্তি পেয়েছিল। একই বছর বিজয়কান্তের চলচ্চিত্র রাজনাদাই এবং বারাভু নালা উরাভু (১৯৯০) মুক্তি পেয়েছিল, দ্বিতীয়টি একটি পারিবারিক চলচ্চিত্র ছিল, যার জন্য পরিচালক বিশু সেরা গল্প লেখকের তামিলনাড়ু রাজ্য পুরস্কার পেয়েছিলেন। তিনি পঙ্গোনা নামে একটি চরিত্র অবলম্বনে নির্মিত, টিএন কান্না দ্বারা পরিচালিত চলচ্চিত্র, নেঞ্জা থট্টু সল্লু-তে অভিনয় করেছিলেন।  তিনি ১৯৯০ সালে রাঘবেন্দ্র রাজকুমার অভিনীত এম এস রাজশেখর দ্বারা পরিচালিত অনুকুলকোবা গান্ডা নামক চলচ্চিত্রে অভিনয়ের মাধ্যমে কন্নড় চলচ্চিত্র জগতে প্রবেশ করেছিলেন। এই চলচ্চিত্রে তাঁর সাথে রাঘবেন্দ্র রাজকুমার, আরালিদা হুভুগালু  অভিনয় করেছিলেন এবং এই চলচ্চিত্রটি শিবা রাজকুমার এবং শ্রীনাথ দ্বারা পরিচালিত। অতঃপর তিনি ফুকসাট্টে গেন্দা হোট্টে তুম্বা উন্দা নামক নাট্য চলচ্চিত্রে অভিনয় করেছেন, যেটি পরিচালনা করেছিলেন রাজ কিশোর। এই চলচ্চিত্রে তিনি টি অম্বরীশের সাথে অভিনয় করেছিলেন। পরবর্তীতে তিনি রোল কল রামকৃষ্ণ-তে অভিনয় করেছেন, যেটি পরিচালনা করেছিলেন বি রাম মূর্তি, প্রযোজনা করেছিলেন এস. আর. রাজেশ্বরী এবং সুর করেছিলেন উপেন্দ্র কুমার। এই চলচ্চিত্রে তিনি অনাথ নাগ এবং দেবরাজের সাথে অভিনয় করেছিলেন।  তিনি মম্মুট্টী, মোহনলাল, জগদীশ, জয়রাম, সুরেশ গোপী, আম্বরীশ, অনন্ত নাগ, শিব রাজকুমার, রাঘবেন্দ্র রাজকুমার সহ আরও অনেক শীর্ষস্থানীয় ভারতীয় অভিনেতাদের সাথে জুটি বেঁধে অভিনয় করেছিলেন।  সুনিতা মার্কিন যুক্তরাষ্ট্রে অবস্থিত নৃত্যাঞ্জলি স্কুল অফ ডান্স-এর শৈল্পিক পরিচালক এবং প্রতিষ্ঠাতা।  তিনি গত দশ বছর ধরে দক্ষিণ ক্যারোলিনার সাংস্কৃতিক জীবনকে সমৃদ্ধ করেছেন, তাদের শিক্ষায় নিজেকে উৎসর্গ করে এবং শাস্ত্রীয় নৃত্য পরিবেশন করে।   ব্যক্তিগত জীবন  তিনি অন্ধ্র প্রদেশের বেনুগোপাল শিবরামকৃষ্ণণ এবং ভূবনের ঘরে জন্মগ্রহণ করেছিলেন। তিনি ১৯৯৬ সালে রাজের সাথে বিবাহ বন্ধনে আবদ্ধ হয়েছিলীন এবং ১৯৯৮ সালে শশাঙ্ক নামে তাঁদের একটি পুত্র জন্মগ্রহণ করেছিল। তিনি বর্তমানে পরিবার নিয়ে মার্কিন যুক্তরাষ্ট্রের দক্ষিণ ক্যারোলাইনা শহরে থাকেন।   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী
সদরঘাট বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।   আয়তন  সদরঘাট থানার মোট আয়তন ৫ বর্গ কিলোমিটার।   প্রতিষ্ঠাকাল  ২০১৩ সালের ৩০ মে কোতোয়ালী থানা ও ডবলমুরিং থানা থেকে কিছু অংশ নিয়ে সদরঘাট থানা গঠন করা হয়।   জনসংখ্যা  প্রতিষ্ঠাকালীন সময় থেকে সদরঘাট থানার আওতাধীন এলাকার জনসংখ্যা ৩ লক্ষ ১০ হাজার।   অবস্থান ও সীমানা  চট্টগ্রাম সিটি কর্পোরেশনের মধ্যভাগে সদরঘাট থানার অবস্থান। এর পূর্বে বাকলিয়া থানা, উত্তরে কোতোয়ালী থানা, পশ্চিমে ডবলমুরিং থানা এবং দক্ষিণে কর্ণফুলী নদী ও কর্ণফুলী থানা অবস্থিত।   প্রশাসনিক এলাকা  সদরঘাট থানার আওতাধীন চট্টগ্রাম সিটি কর্পোরেশনের এলাকাসমূহ হল:  ২৯নং পশ্চিম মাদারবাড়ী ওয়ার্ড  ৩০নং পূর্ব মাদারবাড়ী ওয়ার্ড  ৩১নং আলকরণ ওয়ার্ডের দক্ষিণাংশ  ৩৩নং ফিরিঙ্গি বাজার ওয়ার্ড  ৩৪নং পাথরঘাটা ওয়ার্ডের দক্ষিণাংশ   সংসদীয় আসন  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৮৬ চট্টগ্রাম-৯চট্টগ্রাম সিটি কর্পোরেশনের ১৫নং বাগমনিরাম, ১৬নং চকবাজার, ১৭নং পশ্চিম বাকলিয়া, ১৮নং পূর্ব বাকলিয়া, ১৯নং দক্ষিণ বাকলিয়া, ২০নং দেওয়ান বাজার, ২১নং জামালখান, ২২নং এনায়েত বাজার, ২৩নং উত্তর পাঠানটুলী, ৩১নং আলকরণ, ৩২নং আন্দরকিল্লা, ৩৩নং ফিরিঙ্গি বাজার, ৩৪নং পাথরঘাটা ও ৩৫নং বকশীর হাট ওয়ার্ডমহিবুল হাসান চৌধুরী নওফেলবাংলাদেশ আওয়ামী লীগ২৮৮ চট্টগ্রাম-১১চট্টগ্রাম সিটি কর্পোরেশনের ২৭নং দক্ষিণ আগ্রাবাদ, ২৮নং পাঠানটুলী, ২৯নং পশ্চিম মাদারবাড়ী, ৩০নং পূর্ব মাদারবাড়ী, ৩৬নং গোসাইলডাঙ্গা, ৩৭নং উত্তর মধ্য হালিশহর, ৩৮নং দক্ষিণ মধ্য হালিশহর, ৩৯নং দক্ষিণ হালিশহর, ৪০নং উত্তর পতেঙ্গা ও ৪১নং দক্ষিণ পতেঙ্গা ওয়ার্ডএম আবদুল লতিফবাংলাদেশ আওয়ামী লীগ   আরও দেখুন   চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম সিটি কর্পোরেশনের থানা বিষয়শ্রেণী:চট্টগ্রাম জেলা
শুক্রাণু চুরি, যা শুক্রাণুর অননুমোদিত ব্যবহার, জোরপূর্বক পিতৃত্ব, শুক্রাণু জ্যাকিং বা স্পার্গলিং (শুক্রাণু এবং চুরির একটি পিণ্ডারিশব্দ) নামেও পরিচিত,   তখন ঘটে যখন একজন পুরুষের বীর্য ব্যবহার করা হয়, তার ইচ্ছার বিরুদ্ধে বা তার অজান্তে বা সম্মতি ছাড়াই, এক মহিলাকে গর্ভধারণ করতে। এটি গর্ভবতী হওয়ার ক্ষমতা বা গর্ভনিরোধক ব্যবহার, জন্মনিয়ন্ত্রণ নাশকতা এবং গর্ভাবস্থার ফলে পুরুষটিকে যৌন নিপীড়িত করতে সঙ্গীর দ্বারা প্রতারণাও অন্তর্ভুক্ত থাকতে পারে।  যদিও "চুরি" শব্দটি ব্যবহার করে, তবে এটি আরও ঘনিষ্ঠভাবে প্রতারণা বা চুক্তি লঙ্ঘনের অধীনে পড়ে। শুক্রাণু চুরি অবৈধ নয় এবং প্রমাণ করা কঠিন। এটি সাধারণত শিশু সমর্থনের মতো বিষয়গুলির উপর কোন প্রভাব ফেলে না৷ এটি পুরুষদের অধিকার আন্দোলনে একটি সমস্যা হিসাবে বিবেচিত হয়।    তথ্যসূত্র   বিষয়শ্রেণী:মানব প্রজনন বিষয়শ্রেণী:পিতৃত্ব বিষয়শ্রেণী:পারিবারিক আইন বিষয়শ্রেণী:প্রজনন অধিকার বিষয়শ্রেণী:যৌনতা ও সমাজ বিষয়শ্রেণী:যৌনতা ও আইন বিষয়শ্রেণী:যৌন নীতিশাস্ত্র বিষয়শ্রেণী:বীর্য বিষয়শ্রেণী:ইসরায়েলের আইন বিষয়শ্রেণী:পিতার অধিকার বিষয়শ্রেণী:শিশু সমর্থন বিষয়শ্রেণী:পুরুষের অধিকার বিষয়শ্রেণী:পুরুষতন্ত্র বিষয়শ্রেণী:পুরুষদের আন্দোলন বিষয়শ্রেণী:গর্ভাবস্থায় আইনি সমস্যা বিষয়শ্রেণী:অপর্যালোচিত অনুবাদসহ পাতা
হু থ্রু দ্য ওভারঅলস ইন মিসেস মারফি'স চাউডার? একটি জনপ্রিয় গান। এটি কখনও কখনও "হু থ্রু দ্য ওভারঅলস ইন মিস্ট্রেস মারফির চাউডার" নামেও পরিচিত। এটি ১৮৯৮ সালে জর্জ এল. গাইফার রচনা করেন এবং মূলত এডওয়ার্ড এম. ফেভর ১৯০১ সালে এটি রেকর্ড করেন। পরবর্তীতে এটি বিং ক্রসবি ৬ ডিসেম্বর ১৯৪৫ তারিখে রেকর্ড করেন এবং এটি তাঁর অ্যালবাম সেন্ট প্যাট্রিকস ডে-তে অন্তর্ভুক্ত হয়। জুলি অ্যান্ড্রুজ তাঁর ডোন্ট গো ইন দ্য লায়ন'স কেজ টুনাইট (১৯৬২) অ্যালবামে গানটি সংযোজন করেন।  গানটি একটি ঘটনার বর্ণনা দেয়, যেখানে একটি পুরোনো ওভারঅল পোশাক শ্রীমতি মারফির বিশাল পাত্রের স্যুপের (চাউডার) মধ্যে পাওয়া যায়। ওভারঅলটি আবিষ্কার করে টিম নোলান, সে তাৎক্ষণিকভাবে ধরে নেয় এটি একটি কৌতুক এবং প্রতিজ্ঞা করে যে "যে মানুষ ওভারঅলটি ফেলেছে ... " তাকে শাস্তি দেবে। মিস্ট্রেস মারফি যখন হট্টগোলের কারণ বুঝতে পারেন, তখন তিনি স্বীকার করেন যে আগের দিন ওভারঅলটি কাপড় ধোয়ার জন্য ব্যবহার করার পর তিনি পাত্র থেকে বের করতে ভুলে গেছেন। এরপর নোলান দুঃখ প্রকাশ করে, এবং সবাই মিলে তার কথাগুলো গানের সুরে গেয়ে ওঠে (সমবেতভাবে)।  গানটি আইরিশ-আমেরিকানদের মধ্যে কিছু জনপ্রিয়তা লাভ করেছে এবং সেন্ট প্যাট্রিকস ডে উৎসবের সাথে যুক্ত হয়েছে। কিছু সংস্করণে গানটির এমন অংশ সম্পাদনা করা হয়েছে যেগুলি আইরিশদের প্রতি অবমাননাকর হতে পারে।   গানটি ১৯৪৩ সালের কনি আইল্যান্ড চলচ্চিত্রে ব্যবহৃত হয়। সেখানে এটি চার্লস উইনিঞ্জার, ফিল সিলভার্স, জর্জ মন্টগোমারি এবং ফ্র্যাঙ্ক অরথ পরিবেশন করেন, এবং পরে উইনিঞ্জার এটি পিয়ানোতে বাজিয়ে পুনরায় পরিবেশন করেন।  উৎস    বিষয়শ্রেণী:বিং ক্রসবির গান বিষয়শ্রেণী:১৮৯৮-এর গান বিষয়শ্রেণী:নভেলটি গান বিষয়শ্রেণী:বছর অনুযায়ী গান
১২গো এশিয়া (12Go.asia) একটি অনলাইনভিত্তিক পরিবহন সংস্থা। এটির সদর দফতর থাইল্যান্ডের ব্যাংককে অবস্থিত হলেও এটি মূলত একটি সিঙ্গাপুর ভিত্তিক পরিবহন সংস্থা।   ইতিহাস  ১২গো এশিয়া ২০১৩ সালে যাত্রা শুরু করে। প্রথম দিকে এই সংস্থাটি থাইল্যান্ডের রাষ্ট্রীয় রেল পরিষেবার ট্রেনের ও কিছু রুটের বাসের টিকিট বিক্রয় করত৷ অল্প সময়ের মধ্যেই এটি ই-টিকিটিং এর জন্য বহুল জনপ্রিয় ও উপযোগী একটি প্রতিষ্ঠান হিসাবে পরিচিতি লাভ করে।  ১২গো এশিয়া ২০১৪ সালে ডিজিটাল ইনোভেশন এশিয়া এওয়ার্ড অনুষ্ঠানে সর্বাধিক প্রভাববিস্তারকারী আধুনিক পদ্ধতি শ্রেণিতে পুরস্কার লাভ করে।  ২০১৭ সালের শেষের দিকে বুকিং এজেন্সিটি ৩৮০টি অপারেটর এবং ৩০০০টি স্টেশনে যোগাযোগ স্থাপনে সক্ষম হয়। এছাড়াও বুকিং এজেন্সিটি তেত্রিশ হাজারেরও বেশি গ্রাহক পর্যালোচনা লাভ করে। ২০১৩ সালে প্রতিষ্ঠিত হওয়ার পর থেকেই প্রতিষ্ঠানটি অতি দ্রুত বিস্তৃতি লাভ করে। বর্তমানে দশটি দেশের এর কার্যক্রম চালু রয়েছে।  ২০১৮ সালের এপ্রিল মাসে বুকিং এজেন্সিটি তাদের এক মিলিয়ন গ্রাহক এই মাইলফলক অতিক্রম করে। বর্তমানে তাদের বিস্তৃতি ৪৮০টি পরিবহন সংস্থার গন্ডী অতিক্রম করেছে। তারা এখন প্রতিদিন গড়ে ২ লাখ ৫০হাজারটি গন্তব্য নিয়ন্ত্রণ করে থাকে।According information from main page of 12Go.asia website  পরিষেবা  ১২গো এশিয়া দুটি মূল ধরনের ব্যবসায়ের উপর ভিত্তি করে পরিচালিত হয়। যথা:  বি টু বি (বিজনেস টু বিজনেস) বি টু সি ''(বিজনেস টু কাস্টমেয়ার)  সংস্থাটি ফ্লাইট, ট্রেন, বাস, ফেরি এবং ট্যাক্সির জন্য অনলাইন টিকিট, এমনি পার্শ্ববর্তী দেশগুলিতে আন্তঃসীমান্তের সম্মিলিত রুটে যাত্রার সুবিধাও দেয়।   বিস্তৃতি   তারা ১০টি দেশে পরিষেবা প্রদান করে। এগুলো হল- থাইল্যান্ড,  কম্বোডিয়া,  ভিয়েতনাম,  লাওস,  মায়ানমার,  মালয়েশিয়া,  সিঙ্গাপুর,  ফিলিপাইন,  ভারত এবং  চীন। থাইল্যান্ড, মালয়েশিয়া এবং ভিয়েতনামে ১২গো এশিয়া বহুল জনপ্রিয় ও এই দেশগুলি এদের পরিষেবার মান অন্যসব দেশের থেকে ব্যাপক বিস্তৃত।   তথ্যসূত্র    বহিঃসংযোগ   বিষয়শ্রেণী:Online travel agencies বিষয়শ্রেণী:Online companies of Thailand বিষয়শ্রেণী:Transport companies of Thailand বিষয়শ্রেণী:Companies of Singapore বিষয়শ্রেণী:Travel ticket search engines
২০২৮ উয়েফা ইউরোপীয় ফুটবল চ্যাম্পিয়নশিপ (; যা সাধারণত ২০২৮ উয়েফা ইউরোপীয় চ্যাম্পিয়নশিপ, উয়েফা ইউরো ২০২৮ অথবা শুধুমাত্র ইউরো ২০২৮ নামে পরিচিত) হচ্ছে উয়েফা দ্বারা আয়োজিত চতুর্বার্ষিক আন্তর্জাতিক ফুটবল প্রতিযোগিতা উয়েফা ইউরোপীয় চ্যাম্পিয়নশিপের ১৮তম আসরের চূড়ান্ত পর্ব, যেখানে ইউরোপের ফুটবল সংস্থা উয়েফার অন্তর্ভুক্ত ২৪টি জাতীয় ফুটবল দল (পুরুষ) প্রতিযোগিতা করবে। এই আসরটি ২০২৮ সালে অনুষ্ঠিত হবে।   তথ্যসূত্র    বহিঃসংযোগ      ২০২৮ বিষয়শ্রেণী:পূর্ব নির্ধারিত ফুটবল প্রতিযোগিতা বিষয়শ্রেণী:২০২৮-এ ফুটবল
লেলীন পোলানকোর মৃত্যু ঘটনাটি হল ২৭ বছর বয়সী আফ্রো-ল্যাটিনা রূপান্তরকামী মহিলা লেলীনের মৃত্যু। তিনি ২০১৯ সালের ৭ জুন রাইকার্স দ্বীপের নির্জন কারাগারে মারা যান। মৃগীরোগে আক্রান্ত হওয়ার পর ৪৭ মিনিটের মধ্যে কর্মীরা তাকে চিকিৎসা সেবা দিতে ব্যর্থ হওয়ায় তাঁর মৃত্যু ঘটেছিল। সময়মত চিকিৎসা হয়তো তাঁকে বাঁচাতে পারত। ছয় মাসের তদন্তের পর, নিউইয়র্ক সিটি ইনভেস্টিগেশন বিভাগ এবং ব্রঙ্কস ডিস্ট্রিক্ট অ্যাটর্নি ডার্সেল ক্লার্ক দাবি করেন যে পোলানকোর মৃত্যুর জন্য কর্মীদের সদস্যরা দায়ী নয়। নথিগুলি ইঙ্গিত দেয় যে কর্মকর্তাদের পোলানকোর মৃগীরোগ সম্পর্কে সম্যক জ্ঞান ছিল, ইতিমধ্যেই তিনি রাইকার্সে একাধিক খিঁচুনির শিকার হয়েছিলেন।  ঘটনার একটি ভিডিও প্রকাশের পরে দেখা যায় যে একাধিক কর্মী সদস্য পোলানকোর ঘরের দরজায় কড়া নেড়েছিলেন কিন্তু তাঁর কোন প্রতিক্রিয়া পাওয়া যায়নি। তার প্রতিক্রিয়াহীন শরীরের সামনে অফিসারদের হাসতে দেখা যেত। ডিওআই বলেছে যে কর্মকর্তারা ভেবেছিলেন পোলানকো ঘুমাচ্ছে এবং তার সঙ্গে হাসির কোন সম্পর্ক ছিল না। পোলানকো পরিবারের অ্যাটর্নি ডেভিড শ্যানিস ভুল মৃত্যুর দাবী করে একটি মামলা করেছিলেন। পোলানকোর মৃত্যুতে নগদ জামিন নিষিদ্ধকরণ এবং বিচারের পূর্বে আটক সম্পর্কে বিতর্ক পুনরায় শুরু হয়েছিল। পোলানকোর বোন মেলানিয়া ব্রাউন এবং আরও অনেকে পোলানকোর মৃত্যুর পর নিউইয়র্ক সিটিতে নির্জন কারাবাস নিষিদ্ধ করার আহ্বান জানান। পোলানকো ২০১৯ সালে দশম মৃত কৃষ্ণাঙ্গ রূপান্তরকামী মহিলা ছিলেন।   জীবন  পোলানকোর পারিবারিক বাড়ি নিউ ইয়র্কের ইয়ংকার্সে ছিল। পোলানকো হাউস অব এক্সট্রাভাগানজার সদস্য হিসেবে নিউইয়র্ক সিটির বলরুম দৃশ্যের অংশ ছিলেন এবং পোজ (২০১৮) তারকা ইন্দয়া মুরের বন্ধু ছিলেন।  তিনি সর্বশেষ এপ্রিল মাসে বাড়িতে ছিলেন। তার বোন মেলানিয়া ব্রাউনের মতে, সাধারণত উচ্ছাস প্রিয় পোলানকো "খুব হতাশ হয়ে পড়েছিল। সে চাকরি খোঁজার চেষ্টা করেছিল। সে বিদ্যালয়ে যাওয়ার চেষ্টা করেছিল। সে শুধু সবার সাথে বাঁচার চেষ্টা করেছিল।" রূপান্তরকামী মহিলা হিসেবে, পোলানকো চাকরি পেতে সমস্যার সম্মুখীন হন। ব্রাউন বলেছিলেন যে "তিনি যে দরজা দিয়ে ঢোকার চেষ্টা করেছেন সেখান থেকেই তাকে ফিরিয়ে দেওয়া হয়েছে।"   মৃত্যু  পোলানকোকে ২০১৯ সালের এপ্রিল মাসে মন্দ আচরণের অভিযোগে গ্রেপ্তার করা হয়েছিল এবং ২০১৭ সালের মাদক ও যৌন কাজের অভিযোগের জন্য ৫০০ ডলার জামিন করা হয়েছিল। জামিনের অর্থ দেবার সামর্থ্য না থাকায় পোলানকোকে কারাগারে পাঠানো হয়েছিল।  তথ্যসূত্র  বিষয়শ্রেণী:হিজড়া নারীর প্রতি সহিংসতা বিষয়শ্রেণী:২০১৯-এ মৃত্যু বিষয়শ্রেণী:আফ্রিকান-মার্কিন এলজিবিটিকিউ ব্যক্তি বিষয়শ্রেণী:মৃগীরোগে মৃত্যু বিষয়শ্রেণী:মৃগীরোগে আক্রান্ত ব্যক্তি বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
মোটরসাইকেল গার্ল হচ্ছে ২০১৮ সালে মুক্তিপ্রাপ্ত একটি উর্দু চলচ্চিত্র। চলচ্চিত্রটি পাকিস্তানের নারী মোটরসাইকেল চালক জেনিথ ইরফান-এর জীবনের খণ্ডাংশ থেকে কাহিনী নিয়ে নির্মিত। চলচ্চিত্রটির রচয়িতা ছিলেন আদনান সারোয়ার যিনি একইসঙ্গে চলচ্চিত্রটির পরিচালনা এবং সহ-প্রযোজনা করেছিলেন। চলচ্চিত্রটিতে মুখ্য অর্থাৎ জেনিথ ইরফান চরিত্রে সোহাই আলি আব্রো অভিনয় করেছিলেন, আরো ছিলেন সামিনা পীরজাদা, আলি কাজমি এবং শামিম হিলালি।  ২০১৮ সালের ২০শে এপ্রিল চলচ্চিত্রটি সমগ্র পাকিস্তানে মুক্তি পায়।  অভিনয়ে সোহাই আলি আব্রো - জেনিথ ইরফান সামিনা পীরজাদা - জেনিথের মা আলি কাজমি - জেনিথের বাগদত্তা সরমাদ খুসাট - জেনিথের বস শামিম হিলালি - জেনিথের দাদী মেহের বানু  তথ্যসূত্র  বহিঃসংযোগ  বিষয়শ্রেণী:উর্দু ভাষার চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:পাকিস্তানি চলচ্চিত্র বিষয়শ্রেণী:২০১০-এর দশকের উর্দু ভাষার চলচ্চিত্র বিষয়শ্রেণী:২০১৮-এর জীবনীমূলক নাট্য চলচ্চিত্র
নাংদি চুলি (অন্য নাম পিক ২৯, দাকুরা, দাকুম বা দুনাপূর্ণা) হলো নেপালের মানসিরি হিমাল (বা মানাসলু হিমাল), যা গুর্খা মাসিফ নামেও পরিচিত, পর্বতমালার একটি শৃঙ্গ। সমুদ্রপৃষ্ঠ থেকে এর উচ্চতা  এবং এটি পৃথিবীর ২০তম সর্বোচ্চ পর্বতশৃঙ্গ।  বৈশিষ্ট্য মানাসলু উত্তরে এবং হিমলচুলি দক্ষিণ-পূর্বে অবস্থিত, নাংদি চুলি এই পর্বতগুচ্ছের মাঝখানে ও তৃতীয় সর্বোচ্চ শৃঙ্গ। পূর্বদিক থেকে দেখা গেলে এটি তার প্রতিবেশী শৃঙ্গগুলোর চেয়ে তুলনামূলকভাবে নিচু ও গোলাকৃতি দেখায়। বরফঝুঁকি এবং চারপাশে সক্রিয় হিমবাহ থাকার কারণে এটি প্রবেশযোগ্য নয়। পশ্চিমদিকটি অত্যন্ত খাড়া, যা পার্শ্ববর্তী পর্বত ও হিমবাহ উপত্যকার পেছনে অবস্থিত এবং থুলাগি হিমবাহের ওপর দিয়ে প্রায়  উঠে গেছে। শৃঙ্গটির চূড়ায় একটি খাড়া পাথুরে প্রাচীর রয়েছে যার বরাবর পাঁচটি শৃঙ্গ রয়েছে, যার মধ্যে শুধুমাত্র একটি নামকরণ করা হয়েছে।  আরোহনের ইতিহাস যদিও এটি উচ্চতার দিক থেকে বিশ্বের শীর্ষ ২০ পর্বতের একটি, নাংদি চুলি এক বা দুইবারের বেশি আরোহিত হয়নি। ১৯৭০ সালে জাপানি অভিযানের সদস্য হিরোশি ওয়াতানাবে ও শেরপা লাখপা ছেরিং পূর্ব শৃঙ্গ ও মুখ দিয়ে আরোহন করেন বলে ধারণা করা হয়। তাঁরা প্রায় ৭,৫০০ মিটার উচ্চতায় ক্যাম্প V থেকে চূড়ার উদ্দেশ্যে রওনা দেন। চূড়া থেকে প্রায় ৭০ মিটার নিচে তাঁরা প্রায় দুই ঘণ্টার জন্য দৃষ্টির বাইরে ছিলেন। নামার সময় তাঁরা একটি খাড়া তুষারশৃঙ্গ অতিক্রম করে নামছিলেন, কিন্তু পরে ৭,৬০০ মিটার থেকে পড়ে গিয়ে প্রায় ৬,৯০০ মিটারে ক্যাম্প IV-এর কাছে নিহত হন। তাঁদের ক্যামেরা ও ওয়াতানাবের বরফ-অক্ষটি দুর্ঘটনার পর আর পাওয়া যায়নি, ফলে তাঁরা সত্যিই চূড়ায় পৌঁছেছিলেন কিনা তা নিশ্চিতভাবে প্রমাণিত হয়নি।Günter Seyfferth (2014) Ngadi Chuli (Peak 29), 7871 m at himalaya-info.org পরবর্তীতে জাপানি অভিযাত্রীরা ১৯৭৪, ১৯৭৫ ও ১৯৭৮ সালে তিনটি অভিযান পরিচালনা করলেও কেউ সফল হননি। ১৯৭৮ সালের অভিযানে তিনজন আরোহী একটি তুষারধসের কারণে মারা যান।  ১৯৭৯ সালে পোল্যান্ডের আরোহী রিশার্দ গায়েভস্কি এবং মাচেই পাভলিকোভস্কি পশ্চিম দিকের বাট্রেস দিয়ে আরোহন করে শৃঙ্গজয় করেন। এই পথে উচ্চতায় ক্লাস V ধরনের কঠিন পাথুরে আরোহন অন্তর্ভুক্ত ছিল।  ১৯৮২ সালের বর্ষার পর ব্রিটিশ আর্মি মাউন্টেনিয়ারিং অ্যাসোসিয়েশন একটি অভিযান পরিচালনা করে। কিন্তু খারাপ আবহাওয়া ও ফকল্যান্ড যুদ্ধজনিত সরবরাহ সমস্যা কারণে তারা -এর উপরে উঠতে পারেনি।  ২০১৪ সাল পর্যন্ত, ১৯৮২ সালের ব্রিটিশ অভিযানের পর আর কেউ এই পর্বতে আরোহনের চেষ্টা করেননি।  সময়রেখা  ১৯৬১: প্রথম জাপানি অনুসন্ধান।  ১৯৬৯: তৃতীয় জাপানি প্রচেষ্টা ৭,৩৫০ মিটার পর্যন্ত পৌঁছে।  ১৯৭০: পূর্ব শৃঙ্গ ও মুখ দিয়ে সম্ভাব্য প্রথম আরোহন।  ১৯৭৮: সপ্তম জাপানি অভিযানে তিনজন তুষারধসে মারা যান।  ১৯৭৯: পোলিশ অভিযানে প্রথম নিশ্চিত আরোহন।  তথ্যসূত্র  বিষয়শ্রেণী:গণ্ডকী প্রদেশের পর্বত বিষয়শ্রেণী:উইকিউপাত্তে স্থানাঙ্ক আছে
ব্যবহার   This template accepts one, mandatory, positive integer argument, and an optional second argument for altering the wikilink text, and uses them to produce the appropriate link to the List of minor planets, complete with an anchor.  উদাহরণ,   {{LoMP|999}} produces   {{LoMP|1000}} produces   {{LoMP|1001}} produces   {{LoMP|473120}} produces   {{LoMP|473120|some text}} produces    আরও দেখুন
তুরের যুদ্ধ বা পোয়াতিয়ের যুদ্ধ আরব উৎস মতে, শহীদের প্রাসাদ বা মহাসড়কের যুদ্ধ (),Henri Pérès, "Balāṭ al-S̲h̲uhadāʾ", in Encyclopaedia of Islam, Second Edition, edited by P. Bearman, T. Bianquis, C. E. Bosworth, E. van Donzel, W. P. Heinrichs (Leiden: Brill, 1967), vol. 1, 988–89. Balāṭ, from Latin platea, means pavement, as in a paved court or road. ১০ অক্টোবর ৭৩২Oman, 1960, p. 167,এর মতে পথাগত তারিখ  ১০ অক্টোবর৭৩২  ,  , এর মত ১৭ অক্টোবর ৭৩৩ . , এর মতে "'৭৩৩ সালে অক্টোবর মাসের শেষে "।  , এর মতে Baudot, তারিখগত সমস্যা আছে। সালে দক্ষিণ ফ্রান্সের তুর ও পোয়াতিয়ে শহরের কাছে ফ্রাংক ও বুর্গুন্দীয় সেনাদের সাথে আরব উমাইয়াহ খিলাফতের সেনাদের যুদ্ধ।Bachrach, 2001, p. 276.Fouracre, 2002, p. 87 citing the Vita Eucherii, ed. W. Levison, Monumenta Germaniæ Historica, Scriptores Rerum Merovingicarum VII, pp. 46–53, ch. 8, pp. 49–50; Gesta Episcoporum Autissiodorensium, extracts ed. G. Waitz, Monumenta Germaniae Historica, Scriptores XIII, pp. 394–400, ch. 27, p. 394. যুদ্ধে ফ্রাংকরা জয়লাভ করে এবং এর ফলে পশ্চিম ইউরোপে মুসলমানদের অগ্রযাত্রা ব্যাহত হয়। এটি ছিল এক অর্থে ইউরোপের প্রাণকেন্দ্রের বেশ কাছে মুসলমান ও খ্রিস্টানদের এক গুরুত্বপূর্ণ যুদ্ধ। অনেক ইতিহাসবিদ এই যুদ্ধের ফলাফলকে ইউরোপের খ্রিস্টানদের জন্য এক যুগান্তকারী ঘটনা বলে উল্লেখ করেন। তাদের মতে এই যুদ্ধে খ্রিস্টানরা পরাজিত হলে গোটা ইউরোপের ইসলামীকরণের সম্ভাবনা ছিল এবং তা হলে ইউরোপের ইতিহাসই পালটে যেত।  এই যুদ্ধে বিজয়ের পরে ফ্রাংকেরা মুসলমানদের হটিয়ে দেয়।   তথ্যসূত্র   উৎস            বিষয়শ্রেণী:ফ্রান্সের ইতিহাস বিষয়শ্রেণী:ইসলামের ইতিহাস বিষয়শ্রেণী:৭৩২ বিষয়শ্রেণী:উমাইয়া খিলাফত জড়িত লড়াই বিষয়শ্রেণী:ফ্রান্সে ইসলাম